วันนี้พอดีมาหาเพื่อนสาวแถว Town in Town ค่ะ และรู้สึกอารมณ์อยากหาน้ำตาลเข้าร่างกายมากๆ เลยค่ะ เพื่อนเลยชวนทานร้านนี้ เพราะอยู่ระแวกนี้พอดี๊ พอดีค่ะ  กับร้าน “Sweet Cake” ซึ่งตั้งอยู่ที่ชั้น 1 ของ Park @Town in Town ค่ะ ซึ่งตัวร้านนี้เองเป็นร้านเล็กๆ ไม่ใหญ่แต่ตกแต่งได้น่ารัก น่านั่งมากๆ ค่ะ เพราะเค้าได้จัดมุมน่ารักๆ ให้เราได้ถ่ายรูปค่อนข้างหลายมุมอยู่ค่ะ เรามาดูกันบ้างดีกว่าเนอะ สำหรับวันนี้เราและเพื่อนลงมติกันว่าจะสั่งเป็นเมนูนี้ค่ะ เพราะรู้สึกจะเป็นเมนูขายดิบขายดี Signature ของที่นี่เลยค่ะ กับเมนู “Tripper Berries Pizza Cake”  ราคา 179.- เสริฟมาหน้าตาน่าทานมากกกก พูดเลย!! มีแป้งเค้กพิซซ่านุ่มๆ ราดมาด้วย สตอเบอร์รี่ บลูเบอร์รี่ และไอศกรีมวนิลา รสชาติแป้งเค้กนุ่มดีค่ะ สตอเบอร์รี่ก็ชิ้นใหญ่ใช้ได้ ทานคู่กับไอศกรีมนี่ใช้ได้เลย ไม่หวานเกินไป สมใจอยากวรัญเลยจ้า หากใครผ่านมาแวะมาได้นะ ร้านนี้เค้าบริการดีอยู่นะเออ มีที่จอดรถให้ด้วย เริ่ดๆ จ้า ^^